钦定古今图书集成/方舆汇编/职方典/第1152卷 > 《府志》未载山川
## 钦定古今图书集成/方舆汇编/职方典/第1152卷 > 《府志》未载山川

本府。〈襄阳县附郭。〉

凤山　在府城南五里。《唐书孟浩然传》云：“楚泽曾为刻碑凤林山南” ，即此。

襄水　在府城西北。源出柳子山，北流为檀溪，南流为襄水，又名涑水。《荆州记》云：“水中有物，如马甲，如鲜鲤。七八月中，好在碛上自曝。膝头似虎掌爪，小儿不知，欲取戏弄，便杀人。”

清泥河　在府城西北，源出均、房。宋末，以襄阳受围，五年，即其地造轻舟百艘。

习家池　在府城南八里。后汉习郁尝穿此池，依范蠡养鱼法中筑钓台。临殁，谓其子曰：“必葬我近鱼池。” 后山简镇襄阳，每出游多之池上，置酒辄醉，名之曰高阳池。宋曾巩诗：“未脱迂疏笑山𥳑，更须同上习池游。” 王安石诗：“遥想习池寒月夜，几人谈笑伴诗翁。”

宜城县

木里沟　在县内。后汉王宠为刺史，凿广水与木里沟，灌田六千顷。

昭王井　在县内。唐韩愈《宜城驿记》：“井北有楚昭王庙。”

枣阳县

九十九冈　在县东。宋邢居实诗：“岐路剧羊肠，重冈九十九。”

谷城县

神山　，在县西一十里，上有石城。

光化县

泌河　在县东南流至府界，与白河相合，入汉江。

均州

牛头山　在城东北五十里。其山高险，昔人曾于此置关。上有一石，形如油瓶，名油瓶关。书字崖　在州北五里，其崖高峻，上有字刻“三夫人。” 峰　在州南，状若博山香炉。

《白花泉　》在太和山。

参斗泉　在州东。其水汲之，虽千人不减，不汲亦不增。相传参、斗二星下临，因名。

龙井　在太和山

“甘露井　” 在太和山南岩宫前。